Anugerah Industri Muzik ke-18

Anugerah Industri Muzik ke-18 (AIM18) ialah merupakan acara penganugerahan muzik tahunan anjuran Persatuan Industri Rakaman Malaysia (RIM) yang diadakan di Stadium Putra Bukit Jalil pada 12 November 2011. AIM18 melakar sejarah kerana menggugurkan kategori album terbaik mengikut genre, berubahnya tempat acara dari Pusat Dagangan Dunia Putra kepada Stadium Putra, dan bertukarnya penyiar rasmi dari ntv7 ke Astro. AIM18 merupakan kali pertama dianjurkan sepenuhnya oleh RIM tanpa bantuan Persatuan Akademi Industri Muzik Malaysia (PAIMM), namun PAIMM bertanggungjawab melantik para pengadil. Majlis penganugerahan ini diacarakan oleh Zizan Razak dan AC Mizal dengan bantuan Diana Danielle dan Awal Ashaari. 

Trivia
Anugerah Album Terbaik dirangkul oleh Sheila Majid dengan "The Malaysian Philharmonic Orchestra Celebrates 25 Years of Sheila Majid". Anugerah Lagu Terbaik pada mulanya dikurniakan kepada Yuna untuk lagu "Penakut", tetapi tidak lebih dua minggu selepas penganjuran majlis AIM18, anugerah berkenaan ditarik balik daripada Yuna dan diberikan pula kepada "Sedetik Lebih" oleh Anuar ZainAnugerah Lagu Terbaik AIM 18 Ditarik Balik, Sensasi Selebriti, 25 November 2011. Dicapai pada 25 November 2011., dalam salah satu kontroversi tergempar yang pernah melanda AIM. (Rujuk Kontroversi - Lagu Terbaik untuk maklumat lanjut.)

Inilah kali pertama penyanyi nombor satu negara, Siti Nurhaliza tidak menerima pencalonanAIM18: Gabungan Artis Baru & Lama , yoyooh!, 19 September 2011. Dicapai pada 25 November 2011. dalam sebarang kategori dalam AIM setelah memonopoli kebanyakan kategori sejak tahun 1997, kerana beliau tidak mengeluarkan sebarang rakaman muzik sepanjang tempoh kelayakan yang lebih lama daripada biasa (1 Januari 2010 hingga 30 Jun 2011).

Am
Majlis AIM yang sebelum ini dianjurkan sekitar April dan Mei telah dilewatkan ke November disebabkan oleh pembaharuan AIM yang dirancangkan oleh RIM setelah Norman Abdul Halim menjadi Pengerusi persatuan pada tahun 2010. Norman menafikan bahawa kesuraman industri muzik tanahair menjadi punca penundaan itu, sebaliknya berjelas, "Material yang ada sekarang sememangnya cukup dan semakin bertambah. Walaupun album kurang tapi produk digital meningkat dan diiringi dengan penghasilan klip video. Jadi itu bukan punca dilewatkan sebaliknya kita mahu menyuntik pelbagai pembaharuan demi kebaikan." Sehubungan dengan itu, tempoh pencalonan AIM18 dipanjangkan kepada 18 bulan, iaitu dari 1 Januari 2010 hingga 30 Jun 2011.AIM 18 Akan Diadakan Pada Suku Keempat 2011 , Murai, 17 Disember 2010. Dicapai pada 14 September 2011.

Seperti yang diumumkan dalam sidang media AIM18 yang pertama di Hotel Maya, Kuala Lumpur pada 28 Jun 2011,ke 18 hujung tahun ini!, Era.fm. Dicapai pada 14 September 2011. penganjuran AIM18 nyata menyaksikan banyak perubahan daripada edisi-edisi yang sebelumnya. Yang paling penting sekali ialah pengguguran anugerah-anugerah album terbaik mengikut genre, maka hanya tinggal satu anugerah Album Terbaik keseluruhan untuk mencerminkan arah aliran pasaran muzik yang tidak menyebelahi jualan album, sebaliknya memberati jualan single secara muat turun digital. Mengulas tentang penyingkiran kategori ini, Naib Pengerusi Jawatankuasa Pembangunan Industri RIM, Rosmin Hashim berkata, "Sambutan kurang menggalakkan daripada segi pencalonan juga menyebabkan RIM mengambil keputusan memberi anugerah kepada satu saja Album Terbaik, mengambil kira kualiti dalam serba-serbi, susunan muzikal, kualiti lagu dan kualiti rakaman, tanpa mengira genre muzik."besar AIM18, Harian Metro. Dicapai pada 14 September 2011.

Tempat acara AIM juga berpindah dari Pusat Dagangan Dunia Putra (PWTC) ke Stadium Putra Bukit Jalil. Menurut Naib Pengerusi RIM, Adrian Lim, "Pertukaran lokasi bertujuan membolehkan lebih ramai peminat dan penyokong artis tanah air menghadirinya, apatah lagi lokasi baru mampu menampung kapasiti lebih besar. Lebih menarik, tiket untuk kemasukan menyaksikan kemuncak AIM18 akan diedarkan percuma." Astro Ria mengambil alih tugas ntv7 selaku penyiar TV rasmi AIM, manakala Era menjadi penyiar radio rasmi.

Sidang media kedua diadakan di Kuala Lumpur untuk mengumumkan senarai finalis AIM18. Sepanjang setahun setengah menerima pencalonan, sebanyak 811 penyertaan diterima iaitu kurang berbanding 927 pada edisi lalu.Top 5 Calon Anugerah Industri Muzik 18, Sensasi Selebriti, 14 September 2011. Dicapai pada 14 September 2011. Penggubah muzik terkenal Ramli M.S. menyandang jawatannya sebagai Ketua Hakim AIM yang menerajui seramai 83 orang juri dalam pemilihan pemenang bagi semua kategori, kecuali Anugerah Khas Artis Mobile Terbaik tajaan Celcom yang diberikan kepada seniman yang paling banyak muat turun lagunya sepanjang tempoh kelayakan.

Penyampai

Nora
Sarimah Ibrahim
Ramlah Ram
Iwan Syahman
Andrea Fonseka
Hisham Hamzah
Search
Neelofa
Syamsul Yusof
Adifashla
Reza
Dina
Jehan Miskin
Siti Saleha
Rosmin Hashim
Adrian Lim
Zainal Abidin
Fauziah Latiff
Datuk M. Nasir
Ziana Zain

Persembahan

Najwa Mahiaddin
"3 Suara": Ning Baizura, Jaclyn Victor dan Shila Amzah
Hafiz, Nashrin, Stacy, Salma
Padi bersama Asyiela Putri (Upin & Ipin)
Mawi dan Akhil Hayy
Yuna
Ezad Exists, Rahmat Mega, Zamani Slam, Elly Axl's
"Bintang YouTube": Najwa Latif dan Greyson Chance (dari Amerika Syarikat)
Ella, 6ixth Sense, Azlan & The Typewriter dan Meet Uncle Hussain bersama Hazama Azmi

Calon dan pemenang
Perhatian: Nama pemenang ditebalkan dan diletakkan di atas.

Album TerbaikLagu TerbaikArtis Baru TerbaikThe Malaysian Philharmonic Orchestra Celebrates 25 Years of Sheila Majid - Sheila Majid
3 Suara - Ning Baizura, Shila, Jaclyn Victor
Urusan Aizat Amdan - Aizat Amdan
Dewa - Ning Baizura
Sayang & Cahaya – Dayang Nurfaizah"Sedetik Lebih" – Anuar Zain (Edry KRU)
"Joget Tak Senang Hati" – Adibah Noor
"Pedoman VOU" – Nora feat VOU
"Pelita" – A.P.INajwa Mahiaddin
James Baum
Kyoto Protocol
Project Pistol
Reza Salleh

Persembahan Vokal Terbaik Dalam Lagu (Lelaki)Persembahan Vokal Terbaik Dalam Lagu (Wanita)Persembahan Vokal Berkumpulan Terbaik Dalam LaguAnuar Zain – "Sedetik Lebih"
Azlan & The Typewriter – "Jeritan Batinku"
Black – "Sofea Jane"
Reza Salleh – "What The Hell Just Happened I’m Not Really Sure"
Tam Spider – "KitaSatu"Yuna – Penakut
Anita Sarawak – Asmara
Jaclyn Victor – Noel
Najwa Mahiaddin – How Long Must I Wait
Yuna – Gelora JiwaJaclyn Victor, Shila Amzah & Ning Baizura – "Beribu Sesalan"
A.P.I – "Pelita"
Caipifruta – "Menceceh Bujang Lapuk"
Dayang Nurfaizah & Marcell – "Sayang"
In-Team – "Salamun Salam 2"

Kulit Album TerbaikRakaman Album TerbaikVideo Muzik TerbaikUrusan Aizat Amdan – Aizat Amdan
Lonely Soldier Boy – Hujan
Bumi Akhir Usia – Mirwana
Cherry Blossom Love Affair – Pop Shuvit
Decorate – YunaRealize – Reza Salleh
Urusan Aizat Amdan – Aizat Amdan
Indah – Atilia Haron
Lonely Soldier Boy – Hujan
Dewa – Ning Baizura"Susun Silangkata" – Aizat Amdan (Ahmad Farish)
"Kotarayaku" – Altimet feat. Noh Hujan (DJ CZA)
"Sedetik Lebih" – Anuar Zain (Yusry Abdul Halim)
"Karma" – Faizal Tahir (Tan Chee Meng)
"Inspektor Remos" – Hujan (Ahmad Farish)

Lagu Pop Etnik TerbaikLagu Nasyid TerbaikLagu Rock TerbaikLagu Pop Terbaik"Joget Tak Senang Hati" – Adibah Noor
"Katakanlah" – Amirah Ali
"Santun Berpesan" – Castury feat Ayati Tasrip
"HambaMu" – Mawi & Akhil Hayy
"Falsafah Laksamana" – Zali Redang"Pedoman VOU" – Nora feat VOU (Johan Nawawi)
"Hadirnya Cahaya SAW" – Devotees (Abdul Halim Ahmad)
"Permata Hati" – Nazrey Johani (Syah InTeam)
"Bebas Palestin" – Rabbani, In-Team, Saujana & NowSeeHeart (Nazrey Johani)
"Pahlawan Gaza" – Frizdan – Saujana"Pelita" – A.P.I (Loque)
"Ekstravaganza" – Bunkface (Sam Baharom)
"Pokok" – Meet Uncle Hussain feat. Hazama (Taja)
"Wanita Seluruh Dunia" – Projek Pistol (Boy Clifford)
"Kita Satu" – Spider (Tam)"Sedetik Lebih" – Anuar Zain (Edry Abdul Halim)
"Beribu Sesalan" – Ning Baizura, Jaclyn Victor dan Shila Amzah (Kevin Chin, Tinta)
"Sungai Lui" – Aizat Amdan (Aizat, Anas)
"Dengarkanlah" – Sheila Majid (Acis dan Sheila Majid)
"Penakut" – Yuna Zarai (Yuna Zarai)

Lagu Inggeris Tempatan TerbaikLagu Bahasa Melayu Terbaik YangDipersembahkan oleh Artis Luar Negara"Got To Go" – Najwa Mahiaddin (Najwa Mahiaddin)
"Years From Now" – Aizat Amdan (Aizat & Anas)
"Innocence Soul" – Najwa Mahiaddin (Najwa Mahiaddin)
"What The Hell Just Happened I’m Not Really Sure" – Reza Salleh (Reza Salleh)
"Stracciatella" – Reza Salleh (Reza Salleh)"Ku Menunggu" – Rossa
"Insha Allah" – Maher Zain
"Indahnya Cinta" – Nidji
"Sahabat Selamanya" – Padi
"Bunga Mimpi" – Sandy Sandoro
Catatan
 Asalnya dianugerahkan kepada lagu "Penakut" oleh Yuna, tetapi ditarik balik dan dianugerahkan pula kepada "Sedetik Lebih".

Anugerah Khas
Artis Mobile Terbaik Celcom: 6ixth Sense
Anugerah Kembara: Yuna
Anugerah Sri Wirama: Beh Suat Pheng, bekas Pengarah Pengurusan EMI Malaysia

Kontroversi
Boikot
Setelah senarai calon diumumkan, AIM18 dilanda kontroversi apabila berdepan dengan ugutan boikot oleh sesetengah seniman yang tidak berpuas hati dengan sistem pencalonan baru yang dibuat oleh pihak penganjur itu.18 Diboikot?, Gua.com.my, 21 Oktober 2011. Dicapai pada 12 November 2011. Titik berat ketidakpuasan hati mereka ialah didakwa terdapat beberapa calon yang layak tidak menepati fasal negara asal dalam peraturan AIM18, iaitu setiap album haruslah sekurang-kurangnya 60 peratus dihasilkan oleh anak Malaysia, dihasilkan di Malaysia, dan juga berbahasa Melayu; dan untuk single pula, ia mesti 100 peratus digubah oleh komposer tempatan dan juga di bawah label tempatan.Kontroversi AIM18 berterusan, Kosmo!, 18 September 2011. Dicapai pada 12 November 2011.

Menjelaskan persoalan ini, seorang jurucakap PAIMM membuat kenyataan, "Artis atau tenaga kerja luar negara masih layak bertanding seandainya mereka bernaung di bawah label tempatan. Sebaliknya, jika seseorang artis Malaysia itu menyanyikan lagu komposer Malaysia, tetapi bernaung di bawah label luar negara, dia masih tidak layak."

Lagu Terbaik
Pemilihan lagu "Penakut" yang dicipta oleh Yuna, sebagai Lagu Terbaik telah memberikan reaksi yang mengejutkan oleh pelbagai pihak. Hal ini kerana lagu tersebut tidak memenangi sebarang kategori genre lagu, malah lagu ini tewas kepada lagu "Sedetik Lebih" ciptaan Edry Abdul Halim nyanyian Anuar Zain bagi kategori Lagu Pop Terbaik.


Namun begitu, kemenangan Yuna ditarik balik dan trofi itu diserahkan kepada "Sedetik Lebih" ekoran kesilapan teknikal yang dihadapi oleh pihak penganjur, yang mana para pekerja Ernst & Young, firma audit yang dipertanggungjawabkan untuk mengaudit keputusan AIM18, didapati tersalah tafsir peraturan AIM18.Surat Penjelasan Ernst & Young Kepada RIM Berkaitan Penarikan Trofi Yuna , Ohbulan!, 25 November 2011. Dicapai pada 25 November 2011. Rupanya panel juri dipecahkan kepada kumpulan-kumpulan berasingan bagi setiap kategori, yang mana 10 orang juri bagi Lagu Terbaik memberikan markah tertinggi kepada "Penakut" tanpa menghiraukan keputusan 23 orang juri bagi Lagu Pop Terbaik yang menyebelahi "Sedetik Lebih".Kredibiliti Juri Tercemar, Salah Siapa?, gua.com.my, 25 November 2011. Dicapai pada 26 November 2011. Menurut laporan berita, pihak penganjur tidak menolak bahawa Yuna mendapat markah tertinggi dalam penjurian tapisan ketiga, namun atas sebab kriteria yang ditetapkan, markah tersebut tidak diambil kira.Trofi Yuna Ditarik Semula Kerana Kesilapan Pekerja Ernst & Young , ohbulan!, 24 November 2011. Dicapai pada 25 November 2011.

Ini merupakan kali pertama kejadian sedemikian berlaku dalam sejarah penganjuran AIM yang sudah mencecah 18 tahun penganjuran, dan juga peristiwa mengaibkan yang membuat orang awam meragui kredibiliti para juri. Pihak penganjur meminta maaf semasa sidang media semalam disusuli dengan penyerahan trofi oleh Yuna kepada Anuar Zain selaku penyanyi lagu tersebut, dan Edry Abdul Halim, selaku pencipta lagu tersebut.Trofi milik Anuar Zain, Harian Metro. Dicapai pada 25 November 2011.

Rujukan

Pautan luar

18